कोरोना केस: 24 घंटे में 1 लाख 7 हजार से ज्यादा नए मामले, 865 लोगों की हुई मौत
24 घंटे में 2 लाख 13 हजार 246 लोग रिकवर हुए हैं। अभी देश में एक्टिव केस की संख्या 12 लाख 25 हजार 11 है। अब तक देश में कोरोना से 5 लाख 1 हजार 979 मरीजों की मौत हो चुकी है।
देश में कोरोना के मामलों में कमी दर्ज की गई है। बीते 24 घंटे में 1 लाख 7 हजार 474 नए मामले दर्ज किए गए हैं और इस दौरान 865 लोगों की मौत हुई है। 24 घंटे में 2 लाख 13 हजार 246 लोग रिकवर हुए हैं। अभी देश में एक्टिव केस की संख्या 12 लाख 25 हजार 11 है। अब तक देश में कोरोना से 5 लाख 1 हजार 979 मरीजों की मौत हो चुकी है। साथ ही पॉजिटिविटी रेट भी 7.42 प्रतिशत पहुंच गया है। देश में शनिवार को कोरोना वायरस के एक लाख 27 हजार 952 नए केस सामने आए थे और 1059 लोगों की मौत हो गई थी। जबकि शुक्रवार को एक लाख 49 हजार 394 केस आए थे। देश में पॉजिटिविटी रेट अब 7.98 फीसदी थी जो अब घटककर 7.42 प्रतिशत रह गई है।दिल्ली में शनिवार को 1604 नए मामलों की पुष्टि हुई जिन्हें मिलाकर यहां महामारी की शुरुआत से लेकर अब तक कुल 18,42,523 लोग संक्रमित हो चुके हैं। वहीं, इस दौरान कोरोना से दिल्ली में 17 मरीजों की मौत हुई और इस तरह मृतकों का आंकड़ा 25,969 पहुंच गया था। इस दौरान 3324 ठीक भी हुए जिन्हें मिलाकर अब तक कुल 18,06,575 लोग वायरस को मात दे चुके हैं। दिल्ली में कोरोना पॉजिटिविटी रेट भी गिरकर 3 फीसदी से नीचे आ गया है। फिलहाल यह 2.87 फीसदी हो गया है।